Mae Cyngor y Ddinas yn annog pobl i 'Garu Caerdydd' trwy lansio ymgyrch trwy'r ddinas mewn ymdrech i godi ymwybyddiaeth ac ail-orfodi eu dull dim goddef taflu sbwriel a llanast yn y ddinas.
Mae'r ymgyrch enfawr yn cynnwys 5 prif elfen:
1Defnyddio grym pobl
2Glanhau cymdogaethau yn drylwyr 3Gorfodi taliadau cosb penodedig a dirwyon
4Codi ymwybyddiaeth am ailgylchu
5Targedu myfyrwyr
Meithrin pŵer pobl
Mae arnom eisiau canu clod y bobl a'r grwpiau sydd eisoes yn helpu i gadw'r ddinas yn lân. Mae grwpiau codi ysbwriel a glanhau gwych yn y ddinas, a byddwn ni'n diolch iddyn nhw'n bersonol trwy'r cyfryngau cymdeithasol a chan ddatgan ein 'Diolch' ar fyrddau hysbysebu mawr, ar ochr bysus ac mewn safleoedd bysus ar hyd Caerdydd.
Ymunwch gyda'ch cymdogion i helpu cadw Caerdydd yn daclus, neu gael cyngor ynghylch sefydlu eich grŵp eich hun.
Glanhau yn y Gymdogaeth
Mae timau gwasanaethau cymdogaeth Cyngor y Ddinas yn gwneud gwaith glanhau dwys yn wardiau'r ddinas.
Daw timau'r Cyngor o wahanol adrannau, megis parciau a glanhau ynghyd yn wythnosol er mwyn gwneud gwaith glanhau dwys mewn wyth ward yn y ddinas. Bydd hyn yn ychwanegol at y gweithgareddau glanhau arferol.
Bydd wardiau'r tu allan i'r ddinas hefyd yn cael ymweliadau ychwanegol mewn ardaloedd prysur, megis canolfannau siopa.
Dyma'r wyth ward yn y ddinas:
Sblott
Glyn-yr-afon
Mae'r Cyngor yn fodlon gweithio â phreswylwyr y cymunedau hyn tra mae'r gwaith glanhau'n digwydd. Os oes gennych ddiddordeb – ymunwch â ni.
Bydd y gwaith glanhau dwys yn cynnwys gwagio gylis, trwsio goleuadau stryd a phethau eraill ar y briffordd, golchi arwyddion ffordd, glanhau'r strydoedd, camau gorfodi, cael gwared ar dipio anghyfreithlon, torri gwrychoedd ar dir y Cyngor a thynnu coed sy'n tyfu'n beryg mewn lonydd.
Gwaith glanhau dwys yn cychwyn
Adamsdown Glanhau Dwys
Mae'r swyddogion gorfodi'n defnyddio Deddf Diogelu'r Amgylchedd 1990 a Deddf Cymdogaethau Glân a'r Amgylchedd 2005 i gyflwyno Hysbysiadau Cosb Benodedig o isafswm o £80 am daflu ysbwriel hyd at ddirwy heb gyfyngiad swm gan y llys am droseddau tipio anghyfreithlon.
Gan weithio'n agos gyda'r Prifysgolion a'r Colegau, bydd gwybodaeth ac addysg am ddull dim goddef Cyngor y Ddinas yn helpu i annog myfyrwyr i fod yn falch o'r ardaloedd y maen nhw'n byw ynddyn nhw.
Bydd tîm gorfodi ychwanegol yn gweithio yn Cathays a Phlasnewydd ac yn cymryd camau gweithredu yn erbyn y rhai nad ydyn nhw'n cyflwyno eu gwastraff yn gywir neu sy'n gadael i wastraff gasglu o flaen eu heiddo.